Institutul Naţional de Cercetare-Dezvoltare pentru Fizica Pământului (INCDFP) a revizuit la 4,1, de la 4, magnitudinea cutremurului înregistrat miercuri, la ora 12:53, în judeţul Buzău, zona seismică Vrancea.
Specialiştii INCDFP au revizuit şi adâncimea la care a avut loc seismul, la 90,2 kilometri, de la 110 kilometri.
Potrivit datelor revizuite, cutremurul, de intensitate II, s-a produs în apropierea următoarelor oraşe: 55 km vest de Focşani, 60 km nord-vest de Buzău, 60 km sud-est de Sfântu – Gheorghe, 67 km est de Braşov şi 83 km nord-est de Ploieşti.
De la începutul lunii mai, în România s-au produs 21 de seisme cu magnitudini între 2,1 şi 4,1.